Unde să pleci în vacanță: cele mai populare destinații pentru călătorii din România.
Românii sunt atrași tot mai mult și de destinații exotice, precum Kenya, Republica Dominicană sau Maldive. O altă preferință a românilor care s-a dezvoltat în pandemie este aceea pentru vacanțele pe vas.
Îți place sau nu, anul acesta tot în condiții de pandemie îți vei face concediul. E drept, măsurile anti-COVID vor fi mai relaxate, cu atât mai mult cu cât te vei vaccina până atunci.Așa că îți poți permite nu doar să visezi, ci să-ți și planifici vacanța din vară. Cristian Zaha e director comercial la Karpaten. A observat că românii sunt atrași tot mai mult și de destinații exotice, precum Kenya, Republica Dominicană sau Maldive.Cristian Zaha, director comercial agenție turism: "Lumea se îndreaptă către hotelurile accesibile, de un cinci stele standard, patru stele plus. A observat oameni care s-au înscris, și-au rezervat vacanța și chiar și atunci când destinația a fost trecută pe lista galbenă nu au decis să se retragă.“Claudia Tocilă e director de marketing la Vola. Ea a observat o altă preferință a românilor care s-a dezvoltat în pandemie: aceea pentru vacanțele pe vas.Claudia Tocilă, director de marketing agenție turism: "Prețurile pentru închirierea unei ambarcațiuni în 2021 variază de la 42 de euro de persoană de la ambarcațiuni mai mici de 6 persoane, până la 80-100 de euro pentru ambarcațiuni mai mari. Cele mai scumpe pot ajunge și până la 9.000 de euro pe zi. Cele mai populare destinații pentru călătorii din România rămân Grecia și Croația. Odată ajunși acolo ei preferă ambarcațiuni de 8-10 persoane. Sunt rezervări pentru grupuri de adulți. Mai puțin adulți cu copii.“ Marian e vlogger și își petrece timpul prin diferite țări. A fost de curând în Kenya și i-au plăcut experiențele inedite de care a avut parte acolo.Marian Adventures, vlogger: "Chiar neașteptat de fain amenajat aici, această faleză. Peste tot vânzători de nuci de cocos. Aici din nou o să intru în puhoiul de lume care merge înspre Ferry, pentru că așa se procedează aici, te duci odată cu puhoiul, că dacă nu rămâi spre dinafară.“.